
REPUBLIKA HRVATSKA
KARLOVAČKA ŽUPANIJA

OPĆINA KAMANJE

OPĆINSKO VIJEĆE

KLASA: 023 – 01/21-01/03
URBROJ: 2133/22 – 01 – 21-03
Kamanje, 14.06.2021. godine

PREDMET: ZAPISNIK S 1. KONSTITUIRAJUĆE SJEDNICE OPĆINSKOG 
                      VIJEĆA OPĆINE KAMANJE
Sjednica je održana dana, 07.06.2021.g. (ponedjeljak) sa početkom u 19:00 sati u prostorijama vijećnice Općine Kamanje.

Konstituirajuću sjednicu Općinskog vijeća Općine Kamanje otvorila je pročelnica Jedinstvenog upravnog odjela Općine Kamanje. U uvodnom dijelu, Pročelnica je pozdravila prisutne i obrazložila da sukladno članku 87., stavku 1. Zakona o lokalnim izborima (NN 144/12, 121/16, 98/19, 42/20, 144/20, 37/21)., kao pročelnica, ovlaštena je za sazivanje, otvaranje i vođenje konstituirajuće sjednice Općinskog vijeća Općine Kamanje do određivanja osobe koja će predsjedati sjednicom do izbora predsjednika Općinskog vijeća. Pročelnica je čestitala svim vijećnicama i vijećnicima na izboru u sastav predstavničkog tijela Općine Kamanje. Također, zaželjela je svim izabranim, u narednom razdoblju uspješan rad uz poruku da rade savjesno, odgovorno, konstruktivno, na dobrobit svih mještana Općine Kamanje. 

Predsjedavajuća je predložila sljedeći:

DNEVNI RED

      - Utvrđivanje kvoruma

1. Izbor Mandatne komisije

2. Izvješće Mandatne komisije i verifikacija mandata članova Općinskog vijeća

- Utvrđivanje člana predstavničkog tijela, koji će presjedati sjednicom, do izbora 

  predsjednika

- Svečana prisega članova Općinskog vijeća Općine Kamanje

3. Izbor Odbora za izbor i imenovanje

4. Izbor predsjednika Općinskog vijeća Općine Kamanje

5. Izbor potpredsjednika Općinskog vijeća Općine Kamanje

Predsjedavajuća  je potom prozivkom utvrdila tko je od vijećnika nazočan na sjednici.
Sjednici su nazočni vijećnici:

Ivan Lukunić, Kristina Novosel, Josip Ribarić, Dragutin Ivančić, Ana Ladika i Stjepan Maršić
Jedna vijećnica  izjasnila se, da radi drugih obaveza neće moći prisustvovati sjednici te nije nazočna: Ružica Brgan
 Od predstavnika izvršne vlasti, sjednici prisustvuje: -načelnik Općine Kamanje Damir Mateljan.
Utvrđuje se da je prisutno 6, od ukupno 7 vijećnika, te  je utvrđen kvorum za donošenje odluka. 

Predloženi dnevni red dan je na glasanje te je jednoglasno, sa 6 glasova „ZA“ prihvaćen.
Rad konstituirajuće sjednice nastavlja se po utvrđenom dnevnom redu.

Ad1) Predsjedavajuća iznosi prijedlog za izbor Mandatne komisije. Objašnjava kako je zadaća Mandatne komisije da izvijesti nazočne o provedenim izborima, o rezultatima postignutim na izborima, o tome koji članovi su podnijeli ostavku odnosno kome mandat miruje i tko su zamjenski članovi. Za izbor Mandatne komisije, sukladno obavljenim konzultacijama političkih stranaka, predsjedavajuća predlaže: 

1. Ana Ladika - predsjednik

2. Kristina Novosel – za člana i

3. Ivan Lukunić – za člana.
Prijedlog je dan na glasanje i prihvaćen je jednoglasno, odnosno sa 6 glasova „ZA“ .
Dakle, nakon toga donosi se 
ODLUKA

da su, u sastav Mandatne komisije izabrani:

1. Ana Ladika - predsjednik

2. Kristina Novosel – za člana i

3. Ivan Lukunić – za člana.

Ad2) Predsjedavajuća poziva predsjednika Mandatne komisije da ponese izvješće.

Gđica. Ana Ladika podnijela je izvješće Mandatne komisije:
Na temelju članka 4. Poslovnika Općinskog vijeća Općine Kamanje («Glasnik Općine Kamanje» 02/17), Mandatna komisija podnosi slijedeće izvješće o održanim izborima za članove Općinskog vijeća Općine Kamanje:

	
	Od ukupno 737 birača upisanih u popis birača, glasovalo je 479 birača, odnosno 64,99%, od čega je prema glasačkim listićima glasovalo 479 birača, odnosno 64,99%. Važećih listića bilo je 466, odnosno 97,29%. Nevažećih je bilo 13 listića, odnosno 2,71%.

	
	


	
	Pojedine kandidacijske liste dobile su sljedeći broj glasova:


	1.
	SOCIJALDEMOKRATSKA PARTIJA HRVATSKE - SDP

298

glasova

63,94%




Nositelj liste: DAMIR MATELJAN

	2.
	KANDIDACIJSKA LISTA GRUPE BIRAČA

79

glasova

16,95%



	
	Nositelj kandidacijske liste: STJEPAN MARŠIĆ 

	
	

	3.
	KANDIDACIJSKA LISTA GRUPE BIRAČA

47

glasova

10,08%

Nositelj kandidacijske liste: ŽELJKO MARŠIĆ 



	2.
	HRVATSKA DEMOKRATSKA ZAJEDNICA - HDZ

42

glasa

9,01%




Nositelj liste: JOSIP BREGAR

	
	Na osnovi članka 84. stavka 1. Zakona, kandidacijske liste koje sudjeluju u diobi mjesta u Općinskom vijeću Općine Kamanje su:

	
	


	1.
	SOCIJALDEMOKRATSKA PARTIJA HRVATSKE - SDP


Nositelj liste: DAMIR MATELJAN

	2.
	KANDIDACIJSKA LISTA GRUPE BIRAČA


Nositelj liste: STJEPAN MARŠIĆ

	
	Na osnovi članka 84. stavka 2. i članka 85. Zakona, utvrđuje se da su pojedine kandidacijske liste dobile sljedeći broj mjesta u općinskom vijeću:

	
	


	1.
	SOCIJALDEMOKRATSKA PARTIJA HRVATSKE - SDP


dobila je 6  mjesta te su s te liste izabrani:

	1.
	DAMIR MATELJAN

	2.
	IVAN LUKUNIĆ

	3.
	KRISTINA NOVOSEL

	4.
	JOSIP RIBARIĆ

	5.
	DRAGUTIN IVANČIĆ

	6.
	RUŽICA BRGAN

	
	


	2.
	KANDIDACIJSKA LISTA GRUPE BIRAČA


dobila je 1  mjesto te je s te liste izabran:

	1.
	STJEPAN MARŠIĆ


Temeljem članka 89. stavak 1. Zakona o lokalnim izborima ( „Narodne novine“ br. 144/12, 121/16, 98/19, 42/20, 144/20, 37/21) Općinski načelnik za vrijeme obnašanja dužnosti ne može biti član predstavničkog tijela jedinice lokalne samouprave. Stoga Općinski odbor SDP-a Kamanje predlaže da se umjesto vijećničkog mandata gosp. Damira Mateljana verificira mandat gđice. ANE LADIKA.
Temeljem članka 87. stavak 4. Zakona o lokalnim izborima ( „Narodne novine“ br. 144/12, 121/16, 98/19, 42/20, 144/20, 37/21),  konstituirajućoj sjednici predstavničkog tijela do izbora predsjednika predsjeda prvi izabrani član s kandidacijske liste koja je dobila najviše glasova to je gosp. Ivan Lukunić s liste SDP-a koji nastavlja voditi sjednicu. 
Predsjedavajuća navodi da se prima na znanje izvješće Mandatne komisije te su verificirani mandati vijećnicima i zamjenskom vijećniku Danijelu Hrestaku.

Sukladno članku 87., stavku 4. Zakona o lokalnim izborima predsjedanje sjednicom preuzima prvi izabrani član sa liste koja je dobila najveći broj glasova, a to je u ovom slučaju gosp. Ivan Lukunić s liste Socijaldemokratske partije pa predsjedavajuća moli gosp. Lukunića da preuzme daljnje predsjedanje.

Gosp. Lukunić zahvaljuje na povjerenju te nastavlja voditi sjednicu, sukladno utvrđenom dnevnom redu. 
Predsjedatelj čita tekst svečane prisege, nakon koje vijećnici prisežu. Tekst prisege  glasi:
« Prisežem da ću prava i obveze vijećnika Općinskog vijeća obavljati  savjesno i odgovorno, radi gospodarskog i socijalnog probitka Općine i Republike Hrvatske, da ću se u obavljanju dužnosti vijećnika pridržavati Ustava, Zakona i Statuta Općine i da ću štititi ustavni poredak Republike Hrvatske.»

Ad3) Predsjedavajući navodi da se Odbor za izbor i imenovanje sastoji od predsjednika i dva člana te predlaže sljedeće kandidate:

1.  Josip Ribarić - predsjednik 

2.  Ana Ladika - član
3.  Dragutin Ivančić – član.
Drugih prijedloga nije bilo.
Prijedlog je dan na raspravu i potom na glasanje te je isti jednoglasno usvojen, sa 6 glasova „ZA“.
Dakle, donesena je sljedeća

ODLUKA

da se, u sastav Odbora za izbor i  imenovanje, imenuju sljedeći članovi:

1.  Josip Ribarić - predsjednik 

2.  Ana Ladika - član
3.  Dragutin Ivančić – član.
Ad4) Izbor predsjednika Općinskog vijeća Općine Kamanje
Nakon kraće stanke, predsjednik Odbora za izbor i imenovanje, gosp. Josip Ribarić iznio je  prijedlog Odbora za izbor i imenovanje da se za predsjednika Općinskog vijeća imenuje gosp. Ivan Lukunić.
Drugih prijedloga nije bilo. 
Predsjedavatelj je prijedlog dao na raspravu i potom na glasanje te je prijedlog usvojen jednoglasno, sa 6 glasova „ZA“, te je donesena
ODLUKA

kojom se, za predsjednika Općinskog vijeća Općine Kamanje, izabire Ivan Lukunić.

Novoizabrani predsjednik Općinskog vijeća zahvalio se na iskazanom povjerenju i nastavio daljnje predsjedanje. Predsjednik Općinskog vijeća iskoristio priliku i čestitao Načelniku na ponovnom izboru. Ujedno je pozvao vijećnike da redovito sudjeluje na sjednicama kako bi svi poslovi tekli svojim tokom. 
Ad5) Izbor potpredsjednika Općinskog vijeća Općine Kamanje

Prijedlog kandidata za potpredsjednika Općinskog vijeća daje predsjednik Odbora za izbor i imenovanje, gosp. Josip Lukunić. Predložena je gđica Kristina Novosel. 
Drugih prijedloga nije bilo. 
Podneseni prijedlog je predsjednik Općinskog vijeća dao na raspravu i glasanje. Isti je usvojen  jednoglasno, sa 6 glasova „ZA“.
Dakle, donesena je sljedeća

ODLUKA

kojom se Kristina Novosel izabire za potpredsjednicu Općinskog vijeća Općine Kamanje.
Potpredsjednica Općinskog vijeća također se zahvalila na izboru te je napomenula kako će svojim angažmanom nastojati doprinijeti razvoju općine.
Riječ je zatražio načelnik Općine Kamanje, Damir Mateljan. Rekao je kako je demokracija jednostavna stvar i kako su građani svojom voljom izabrali predstavničko tijelo. Općinsko vijeće je predstavničko tijelo odnosno to je volja građana i predstavljaju građane u ovom vijeću. Birači su pokazali da im je želja nastavak dosadašnje politike odnosno nastavak rada na prosperitetu ove naše male općine, što neće biti nimalo jednostavno. Novi zakoni, a prije svega nove porezne reforme, vode ka tome da će proračun Općine Kamanje biti sve manji kao i svih drugih općina u Hrvatskoj. Prihodi se temelje  na porezu na dohodak, a gotovo 70% tvrtki nisu platiše poreza na dohodak i taj porez ne uplaćuju, stoga nema ni priljeva u općinski proračuni kojem je porez izvorni prihod.

To što proračun neće rasti,  ogroman je izazov pred svima nama, kako bismo nastavili projekte koje smo započeli i kako bismo krenuli u nove projekte, a to neće biti nimalo jednostavno. Upravo iz tog razloga, prednost naše Općine je naše iskustvo u povlačenja sredstava iz EU i nacionalnih fondova jer 10,8 milijardi € koji su nam na raspolaganju u idućoj financijskoj perspektivi bit će glavni izvor ulaganja u kapitalne projekte. To nije nimalo jednostavno jer povlačenje sredstava je kompleksan postupak i zahtjeva mnogo rada i truda te znanja. EU sredstva nisu namijenjena svemu, već postoje određeni programi koji se mogu financirati iz tih sredstava, a  najveći projekti za koje smo mi u narednom razdoblju spremni ili se pripremamo su projekti nogostupa odnosno rekonstrukcije ceste D228 te gradnja kanalizacijskog sustava. To su više milijunski projekti koje trebamo realizirati u ovom razdoblju, a neće biti nimalo jednostavno. Međutim, upravo ovom Općinskom vijeću, koje je spoj iskustva i mladosti,  mlada generacija je posebno važna kako bi se naša zajednica učinila održivom. Postavlja se pitanje što mlada generacija želi, kako bi nas usmjerila u provedbi projekata koji su bitni za njih i što će ostati jedna dana na njima. 
Načelnik je napomenuo da svaki projekt koji će imati koncenzus šire zajednice imat će i njegovu podršku bez obzira da li se on osobno slagao s nečim ili ne jer demokracija je izbor većine i to treba poštivati. Načelnik predlaže da se već na idućoj sjednici Općinskog vijeća osnuje savjetodavno tijelo koje će  biti volontersko. Napomenuo je kako se na ovim izborima uz načelnika nije birao zamjenik načelnika, ali da se zamjenik načelnika bira iz redova Općinskog vijeća. Za zamjenika će predložiti gospodina Josipa Ribarića, s obzirom na njegovo iskustvo, te iz razloga što je on taj posao radio do sada. Poslovi koji su vezani uz posao zamjenika načelnika su i poslovi civilne zaštite, poslovi organizacije udruga civilnog društva, vatrogastva, koja je izuzetno bitno za naše područje, a gospodin Ribarić kao dosadašnji predsjednik Stožera civilne zaštite i kao  dosadašnji predsjednik Vatrogasne zajednice Općine Kamanje, svojim radom pokazao da on zna raditi taj posao i da je za taj posao osposobljen, a  ukupnost uspjeha u tom radu se i pokazala prije svega u organizaciji Stožera i organizacije Vatrogasne zajednice na koju možemo biti ponosni s obzirom na organiziranost na razini Županije karlovačke. Izbori su završili, izborna kampanja je gotova. U izbornoj kampanji kad - kad s namjerom ili bez nje, strane koje se natječu mogu si dozvoliti teže riječi i nekakve izjave koje bi izazivale sukobe, međutim nakon izbora te stvari treba staviti sa strane, a jedini put i način koji nas može voditi naprijed je zajedništvo. Mi u Kamanju volimo reći da je naša općina uvijek bila ta gdje su naši ljudi bili takvi da streme ka zajedništvu i to treba sada dokazati svatko od nas svojim radom, svojom namjerom i prije svega radom ovog Općinskog vijeća. Nikad neću, kao načelnik, dozvoliti da, bilo koja institucija, bila to Vlada, država sama po sebi ili Županija ignorira volju građana, a volja građana ste vi koji ste ovdje izabrani, vi ste predstavnici volje građana, vi ste predstavnici ove vlasti i u skladu s tim se nastojte ponašati. Uvjeren sam da radom i zajedništvom te iskustvom svakog od vas, možemo napraviti puno toga, a možemo i uništiti puno toga, dakle sve je zapravo na nama. Načelnik je rekao da se ne libi niti sukoba niti povišenih tonova,  sve je to da stvari dovedemo na čistač, odnosno da svatko pokaže interes za radom i za javno, a ne za privatno. Mi nismo ovdje izabrani da bi gurali, isticali svoje privatne interese, nego prije svega interes građana. Iz uvodne riječi, Mandatne komisije vidjeli smo da naša Općina broj ispod 1000 stanovnika, to je jako malo i to je zapravo najveći problem. Možemo imati i veliki novac iz EU fondova, možemo imati velike projekte, ali bez mladih ljudi bez ljudi koji tu žive, uzalud nam  i nogostupa i cesta i poslovnih zona i kanalizacije i svega. Ako neće biti ljudi koji će živjeti na ovim prostorima, kritične masa ljudi, demografska opstojnost nam upitna i to nam je prvenstveni cilj. Stoga svi naši projekti trebaju ići u smjeru demografske obnove odnosno demografskog razvoj ovog kraja što naravno neće biti nimalo jednostavno, a pogotovo nećemo to moći učiniti sami, već u sinergiji sa državom. Načelnik je rekao da će svoje iskustvo koje ima prenijeti i nastojati prije svega slušati i donositi odluke na način da te odluke budu stvari za zajednički interes i da te odluke budu prije svega rezultat zajedničkog cilja sviju nas,  i onih mladih, prije svega njih i one generacije koju nazivamo treća životna dob, odnosno umirovljenika kojih ima sve više, srećom, jer zdravstvo, način života, kvaliteta života, pridonose da ljudi žive duže.

Načelnik je još jednom naglasio da,  ono što je falilo u prošlom mandatu potrebno je nadoknaditi, a to je taj most prema mladima.  Načelnik je ponovno čestito svima na izboru u Općinsko vijeće, napomenuo kako biti predstavnik građana nije mala stvar i koliko god se to činilo jednostavnim, odgovornost postoji.

Predsjednik Općinskog vijeća zahvalio je prisutnima i zaključio sjednicu u 19:30 sati.
Zapisničar:




     Ovlašteni sazivatelj konstituirajuće sjednice:

_________________________________             ____________________________________

       Suzana Priselac Špeljko                                                  Anita Matešić Štajcer
                     Pročelnica Jedinstvenog upravnog odjela


            Općine Kamanje
       Predsjedavajući, do izbora predsjednika:

____________________________________________

                                                                                               Ivan Lukunić
                    Predsjednik Vijeća:

____________________________________________

                                                                                               Ivan Lukunić

